Ir-Regolament tal-kummissjoni (KE) Nru 1084/1999
tas-26 ta’ Mejju 1999
li jistabbilixxi l-lista ta’ l-awtoritajiet kompetenti referuti fl-Artikolu 2 tar-Regolament tal-Kunsill (KE) Nru 900/1999 li jipprojbixxi l-bejgħ u l-provvista ta’ żejt mhux maħdum u prodotti petroliferi tar-Repubblika Federali tal-Jugoslavja
IL-KUMMISSJONI TAL-KOMUNITAJET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 900/1999 tad-29 ta’ April 1999 li jipprojbixxi l-bejgħ, il-provvista u l-esportazzjoni ta’ żejt mhux maħdum u l-prodotti petroliferi tar-Repubblika Federali tal-Jugoslavja [1], u partikolarment l-Artikolu 6 tagħha,
Billi hu neċessarju li tiġi stabbilita lista ta’ awtoritajiet kompetenti li jistgħu jawtorizzaw il-bejgħ, il-provvista jew l-esportazzjoni taż-żejt mhux maħdum u l-prodotti petroliferi għall-għanijiet u taħt il-kondizzjonijiet stabbiliti fl-Artikolu 2(1) tar-Regolament tal-Kunsill (KE) Nru 900/1999, u li għandhom jirċievu n-notifikazzjonijiet referuti fl-Artikolu 2(2) ta’ dak ir-Regolament.
ADOTTAT DAN IR-REGOLAMENT:
Artikolu 1
Il-lista ta’ l-awtoritajiet kompetenti fejn hemm referenza għalihom fl-Artikolu 2 tar-Regolament tal-Kunsill (KE) 900/1999 għandha tiġi stabbilita kif indikata fl-Anness ta’ hawnhekk.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fis-26 ta’ Mejju 1999.